b"\n_START_ARTICLE_\nForat blanc\n_START_PARAGRAPH_\nUn forat blanc \xc3\xa9s un objecte celeste amb una densitat tal que deforma l'espai, per\xc3\xb2 que a difer\xc3\xa8ncia del forat negre, deixa escapar mat\xc3\xa8ria i energia en lloc d'absorbir-la. Si b\xc3\xa9 no s'han pogut trobar a l'espai, se suposa que dins de la soluci\xc3\xb3 matem\xc3\xa0tica proposta per Schwarzschild el 1916 \xc2\xabl'astre fosc\xc2\xbb tindria una anatomia que integraria un forat negre, un forat de cuc i un forat blanc. En tot cas el concepte m\xc3\xa9s seri\xc3\xb3s d'aquests objectes va n\xc3\xa9ixer dels treballs independents dels matem\xc3\xa0tics \xc3\x8dgor N\xc3\xb3vikov i Yuval Ne'eman a la d\xc3\xa8cada dels 60, ja que hi havia importants buits respecte al que succe\xc3\xafa amb la informaci\xc3\xb3 f\xc3\xadsica d'un astre despr\xc3\xa9s de col\xc2\xb7lapsar. En un principi, es pensava que simplement desapareixia, que arribava a un punt d'espai nul on un cop perdut la seva identitat material i qu\xc3\xadmica, deixava l'espai per \xc2\xabsempre\xc2\xbb, caient en un infinit v\xc3\xb2rtex."